Perussopimuksen mukainen unionin toimivalta Ydinmateriaalin yhteinen hankintapolitiikka (malmit, raaka-aineet, erityiset halkeamiskelpoiset aineet), Euratomin perustamissopimuksessa asetettujen periaatteiden (erityisesti kaikkien käyttäjien yhtäläinen pääsy hankintalähteille) ja tavoitteiden (toimitusvarmuus) mukaisesti. — Euratomin hankintakeskus perustettiin suoraan vuonna 1957 tehdyn Euratomin perustamissopimuksen 52 artiklalla. Kyseisen sopimuksen koko VI luku (”Hankinta”) käsittelee hankintakeskusta ja sen tehtäviä ja valtuuksia. — Euratomin hankintakeskusta hallinnoidaan lisäksi noudattamalla sen perussääntöä, josta säädetään neuvoston päätöksessä; oikeusperustana on Euratomin perustamissopimuksen 54 artikla.

Hankintakeskuksen toimivaltuudet (Sellaisina kuin ne määritellään Euratomin perustamissopimuksessa ja lähinnä sen VI luvussa sekä 12 päivänä helmikuuta 2008 Euratomin hankintakeskuksen perussäännöstä tehdyssä neuvoston päätöksessä (2008/114/EY, Euratom)) Tavoitteet — Varmistaa ydinmateriaaleja koskevat hankinnat (edellä määritetyn mukaisesti) yhteisen hankintapolitiikan avulla noudattaen periaatetta, jossa kaikille osapuolille tarjotaan yhtäläinen [ja syrjimätön] pääsy hankintalähteille (Euratomin perustamissopimuksen 52 artikla). — Huolehtii malmien ja ydinpolttoaineen säännöllisestä ja tasapuolisesta toimituksesta kaikille käyttäjille yhteisössä (Euratomin perustamissopimuksen 2 artiklan d kohta). — Seuraa ja kartoittaa markkinatrendejä, jotka voisivat vaikuttaa vakavasti ydinmateriaaleja ja -palveluja koskeviin Euroopan unionin hankintoihin (Euratomin hankintakeskuksen perussäännön 1 artikla). — Antaa yhteisölle asiantuntemusta, tietoja ja ohjeita kaikista ydinmateriaaleja ja -palveluja koskevien markkinoiden toimintaan liittyvistä asioista (Euratomin hankintakeskuksen perussäännön 1 artikla). Tehtävät Euratomin hankintakeskuksella on Euratomin perustamissopimuksen mukaan optio-oikeus kaikkiin jäsenvaltioiden alueella tuotettuihin malmeihin, lähtöaineisiin ja erityisiin halkeamiskelpoisiin aineisiin sekä yksinoikeus yhteisön alueelta tai ulkopuolelta tulevia malmeja, lähtöaineita ja erityisiä halkeamiskelpoisia aineita koskevien hankintasopimusten tekemiseen. Edellä esitetyn perusteella Euratomin hankintakeskuksella on seuraavat tehtävät: — arvioida asianomaisten osapuolten välillä neuvotellut sitoumukset ja sen perusteella tehdä, kieltäytyä tekemästä tai hyväksyä tehtäväksi tietyin ehdoin sopimuksia tai sopimusmuutoksia, jotka koskevat materiaalien hankintaa Euratomin perustamissopimuksen 52 artiklassa tarkoitetulla tavalla — ottaa vastaan ilmoitus kaikista sopimuksista, jotka liittyvät malmien, lähtöaineiden tai erityisten halkeamiskelpoisten aineiden käsittelyyn, muuntamiseen tai muokkaamiseen Euratomin perustamissopimuksen 75 artiklan mukaisesti, ja käsitellä ne — ottaa vastaan ilmoitus kaikista sopimuksista, jotka liittyvät malmien, lähtöaineiden tai erityisten halkeamiskelpoisten aineiden siirtoon, tuontiin ja vientiin Euratomin perustamissopimuksen 74 artiklan mukaisesti, ja käsitellä ne — tutkia aineisto ja suorittaa kaikki komission päätöstä valmistelevat toimet tapauksissa, joissa Euratomin lainsäädännön mukaan vaaditaan kollegion hyväksyntää (Euratomin perustamissopimuksen 59 ja 60 artiklan mukaisesti) — hallinnoida soveltuvissa tapauksissa sopimuksia, jotka se on tehnyt tai joista se on saanut ilmoituksen — kerätä ja käsitellä tietoja, tarkoituksena ydinmateriaaleja ja -palveluja koskevien markkinoiden jatkuva seuranta EU:ssa (Euratomin hankintakeskuksen perussäännön 1 artikla) — julkaista säännöllisesti sisäiseen käyttöön tarkoitettuja ja/tai suurelle yleisölle suunnattuja kertomuksia, jotka koskevat ydinmateriaaleja ja -palveluja koskevien markkinoiden toimintaa ja viimeaikaisia trendejä — antaa pyynnöstä yhteisölle asiantuntemusta, tietoja ja ohjeita kaikista ydinmateriaaleja ja -palveluja koskevien markkinoiden toimintaan liittyvistä asioista (Euratomin hankintakeskuksen perussäännön 1 artikla) — pitää yhteyttä Euratomin hankintakeskuksen neuvoa antavaan komiteaan ja kysyä sen kantaa, Euratomin hankintakeskuksen perussäännön 13 artiklan mukaisesti — osallistua soveltuvissa tapauksissa mainitun neuvoa-antavan komitean kokouksiin, jotka tavallisesti järjestetään kaksi kertaa vuodessa, ja antaa myös komitean käyttöön sihteeristö (perussäännön 14 artikla).

Hallinto — Hankintakeskus on oikeushenkilö ja taloudellisesti itsenäinen (Euratomin perustamissopimuksen 54 artikla). — Se toimii komission valvonnassa (Euratomin perustamissopimuksen 53 artikla), eikä se saa toiminnassaan pyrkiä tuottamaan voittoa (perussäännön 2 artikla). — Euratomin hankintakeskuksen pääjohtajan ja henkilöstön on oltava, tai heistä on tultava, Euroopan yhteisöjen virkamiehiä. Heillä on oltava riittävä luotettavuusselvitys. Komissio maksaa heidän palkkansa (perussäännön 4 artikla). — Euratomin perustamissopimuksessa (54 artikla) ja Euratomin hankintakeskuksen perussäännössä (9 artikla) vahvistetaan hankintakeskuksen pääoma ja yksityiskohtaiset säännöt pääoman merkitsemisestä. Pääjohtaja Komissio nimittää pääjohtajan (Euratomin perustamissopimuksen 53 artikla) määrittelemättömäksi ajaksi. Pääjohtajan tehtävät ja toimivalta määritellään erityisesti Euratomin hankintakeskuksen perussäännössä (3 artikla sekä 13 ja 14 artikla). Komission suorittama Euratomin hankintakeskuksen valvonta Euratomin perustamissopimuksen 53 artiklan ja Euratomin hankintakeskuksen perussäännön 5 artiklan mukaan — komissio voi antaa ohjeita Euratomin hankintakeskukselle — komissiolla on veto-oikeus hankintakeskuksen päätöksiin. Neuvoa-antava komitea — Euratomin hankintakeskuksen perussäännön 11 artiklan mukaisesti komitea muodostuu jäsenvaltioiden jäsenistä, jotka nimitetään tehtävään henkilökohtaisesti (intuitu personae) kolmen vuoden toimikaudeksi (joka voidaan uusia). — Komitea avustaa hankintakeskusta sen tehtävien hoidossa. Se toimii yhdyssiteenä Euratomin hankintakeskuksen ja ydinvoima-alan tuottajien ja käyttäjien välillä (perussäännön 13 artikla) — Komiteaa voidaan kuulla kaikissa hankintakeskuksen toimivaltaan kuuluvissa asioissa. Sen on annettava lausuntonsa kaikissa perussäännön 13 artiklassa luetelluissa asioissa. Se kokoontuu tavallisesti kaksi kertaa vuodessa. Ulkoinen tarkastus Euroopan tilintarkastustuomioistuin. Sisäinen tarkastus Euroopan komission sisäisen tarkastuksen osasto. Vastuuvapauden myöntävä viranomainen Euroopan parlamentti.

Hankintakeskuksen resurssit vuonna 2012 Talousarvio — 104 000 euroa, joista: — komissiolta saatua tukea 98 000 euroa — investointituloa ja pankkikorkotuottoa 6 000 euroa Henkilöstö 31. joulukuuta 2012 Hankintakeskukselle osoitettujen toimien lukumäärä EU:n talousarviossa: 9 AD-toimea (pääjohtaja mukaan luettuna) ja 16 AST-toimea. Hankintakeskukselle todellisuudessa osoitettujen toimien lukumäärä: 7 AD-toimea (yhdessä väliaikainen toimihenkilö) ja 10 AST-toimea (yhdessä väliaikainen toimihenkilö). Muu henkilöstö: 1 END-toimi avoinna (sopimussuhteinen henkilöstö ja työkomennuksella olevat kansalliset asiantuntijat). Henkilöstö yhteensä: 17 (pääjohtaja mukaan luettuna).

Tuotteet ja palvelut vuonna 2012 Toimitusvarmuudesta huolehdittu Käsitellyt tapahtumat Hankintakeskus käsitteli vuonna 2012 noin 270 tapahtumaa, joihin kuului sopimuksia, sopimusten muutoksia ja alkupään toimintoja koskevia ilmoituksia. Yksiköiden välinen kuuleminen. Komission päätösten valmistelu Hankintakeskus valmisteli komission päätöksen, joka koski Euratomin perustamissopimuksen 65 artiklaan ja 60 artiklaan perustuvaa menettelyä. Hankintakeskus edisti omalla panoksellaan vuoden 2013 talousarvioonsa liittyvää menettelyä. Yksiköiden väliset kuulemiset, joissa hankintakeskus osallisena: 46, joista energiasta vastaava komission pääosasto käynnisti 11. Raportit Hankintakeskus antoi vuonna 2012 — hankintakeskuksen vuosikertomuksen 2011 — kolme neljännesvuosittain ilmestyvää uraanimarkkinoita koskevaa raporttia — kuusi kahdesti kuukaudessa ilmestyvää Nuclear News Digest -raporttia — 45 viikoittain ilmestyvää Weekly Nuclear News Brief -raporttia Euroopan komissiossa työskenteleville lukijoille. Osallistuminen Euratomin hankintakeskuksen neuvoa-antavan komitean toimintaan Hankintakeskuksen neuvoa-antava komitea järjesti tarpeiden mukaan kaksi kokousta hankintakeskuksen tuella (hankintakeskus osallistui kokouksiin): ensimmäinen kokous 10. toukokuuta 2012 ja toinen kokous 8. marraskuuta 2012. Hankintakeskus avusti neuvoa-antavan komiteansa kahden työryhmän toimintaa. Tietotekniikkatuki toiminnoille Kehitettiin edelleen / ylläpidettiin sopimusten hallinnointiin käytettyä PLUTO-tietokantaa. Otettiin käyttöön internetpohjainen yhteydenpitoväline (CIRCABC), joka tukee neuvoa-antavan komitean työryhmien toimintaa. Päivitettiin hankintakeskuksen internetsivustoa. Suhteet muihin EU:n toimielimiin ja kansainvälinen yhteistyö Euratomin hankintakeskus toimii komission valvonnassa. Komissio antaa hankintakeskukselle toimintaohjeita, sillä on veto-oikeus hankintakeskuksen päätöksiin ja se nimittää pääjohtajan (Euratomin perustamissopimuksen 53 artikla). Lisäksi tietyille Euratomin hankintakeskuksen päätöksille vaaditaan ennalta komission hyväksyntä (Euratomin perustamissopimuksen 60 artikla). Hankintakeskuksen on annettava vuosittain Euroopan parlamentille, neuvostolle ja komissiolle kertomus edellisen vuoden toiminnastaan sekä tulevan vuoden työohjelma. Kansainvälinen yhteistyö Kansainvälisen atomienergiajärjestön ja OECD/NEA:n (OECD:n ydinenergiajärjestö) kanssa. Euratomin hankintakeskus osallistui tässä yhteydessä: — yhteiseen NEA:n / kansainvälisen atomienergiajärjestön uraaniryhmään — lääketieteelliseen käyttöön tarkoitettujen radioisotooppien toimitusvarmuutta käsittelevään NEA:n korkean tason ryhmään.